लंदनः वैज्ञानिकों ने एक नयी लेजर प्रौद्योगिकी विकसित की है जिससे जीवाश्म ईंधन की जगह अधिक प्रभावी स्वच्छ ऊर्जा के लिये स्थायी तरीकों का पता लगाने में मदद मिल सकती है। ब्रिटेन के लिवरपुल विश्वविद्यालय में अनुसंधानकर्ताओं ने कहा कि कार्बन डाई ऑक्साइड (सीओ2) सबसे अधिक मात्रा में पैदा होने वाला अपशिष्ट पदार्थ है, जिसे कार्बन मोनोऑक्साइड जैसे ऊर्जा बहुल उप-उत्पाद में बदला जा सकता है। यह अध्ययन ‘नेचर कैटालिसिस’ पत्रिका में प्रकाशित हुआ है हालांकि, इसके अनुसार वैश्विक, औद्योगिक स्तर पर काम के लिहाज से इस प्रक्रिया को और अधिक प्रभावी बनाने की आवश्यकता है।